Suchinthana/ta-wikipedia huggingface dataset:
நதிரா (பாக்கித்தானிய நடிகை)

நதிரா (Nadira, 22 நவம்பர் 1968 - 6 ஆகத்து 1995) என்பவர் ஒரு பாக்கித்தான் திரைப்பட நடிகையும், நடனக் கலைஞரும் ஆவார். 1986 ஆம் ஆண்டில் திரையுலகில் நுழைந்த இவர் பஞ்சாபி மொழி திரைப்படமான "அக்ரி ஜாங்" என்ற திரைப்படத்தின் மூலம் அறிமுகமானார். இவர் முக்கியமாக பஞ்சாபி மற்றும் உருது படங்களில் நடித்துள்ளார்.

வாழ்க்கை 

இவர் 1968 இல் பாக்கித்தானில் உள்ள லாகூரில் "மல்லிகா பரா" என்ற இயற்பெயருடன் பிறந்தார். 1993 ஆம் ஆண்டில், இவர் மாலிக் ஐஜாஸ் உசேன் என்ற தங்க நகை வியாபாரியை மணந்தார். இவர்களுக்கு மூத்த மகள் "உரூபாப்" மற்றும் இளைய மகன் "ஐதர் அலி" என்ற இரண்டு குழந்தைகள் பிறந்தனர்.  நதிரா திருமணத்திற்குப் பிறகு நடிப்பை விட்டுவிட்டார்.

தொழில் 
திரைப்பட இயக்குநர் யூனுசு மாலிக் 1986 ஆம் ஆண்டில் தனது "அக்ரி ஜாங்" திரைப்படத்தில் ஒரு பாத்திரத்தை வழங்கியதின் மூலம் இவரை பாக்கித்தான் திரையுலகிற்கு அறிமுகப்படுத்தினார். நதிராவின் முதல் படம் "அக்ரி ஜாங்" (கடைசிப் போர்), ஆனால் இயக்குநர் அல்தாஃப் உசேனின் பஞ்சாபி திரைப்படமான "நிசான்" (மார்க்) முதலில் வெளியிடப்பட்டது, ஆகவே, பதிவின் படி, நிசான் என்ற படமே இவரது முதல் படமானது

நதிரா திறமையான நடிகையாக கருதப்பட்டார். "நாச்சே நாகின்" என்ற படத்தில் அவர் தனது வாழ்க்கையின் சிறந்த பாத்திரத்தில் நடித்தார். இந்த படத்தில், அவர் முதல் முறையாக ஒரு பாம்பு வேடத்தில் நடித்தார். இதனால் இவருக்கு அதிக புகழ் கிடைத்தது. பின்னர் பல படங்களில் அவர் பாம்பு வேடத்தில் நடித்து புகழ் பெற்றார். அவர் "நாச்சே நாகின்", "நாச்சே ஜோ" மற்றும் "ஜாதூ கார்னி" ஆகிய படங்களில் தொடர்ச்சியாக பாம்பு வேடங்களில் நடித்தார்.

நதிரா 52 படங்களில் நடித்துள்ளார். அதில் 25 திரைப்படங்கள் வெள்ளி விழாவையும்  நான்கு திரைப்படங்கள் வைர விழாவையும் கண்டது. மற்றும் "அக்ரி ஜாங்" என்ற திரைப்படம் தங்க விழாவை கண்டது.  அவர் திரையுலகில் "வெள்ளை ரோஜா" என்று அறியப்பட்டார். மேலும் அவர் ஒரு நல்ல நடனக் கலைஞராகவும் கருதப்பட்டார். அவரது திரைப்பட வாழ்க்கையில் அவர் இரண்டு உருதுத் திரைப்படங்கள், 35 பஞ்சாபி திரைப்படங்கள், 2 பாஷ்டோ மொழித் திரைப்படங்கள் மற்றும் பஞ்சாபி / உருது ஆகிய இருமொழிகளிலும் வெளிவந்த 14 படங்களிலும் நடித்துள்ளார்.

இறப்பு 

1995 ஆகத்து 6 அன்று லாகூரின் குல்பெர்க் அருகே நதிரா அடையாளம் தெரியாத நபர்களால் சுட்டுக் கொல்லப்பட்டார். நதிரா ஒரு உணவகத்தில் இருந்து தனது கணவருடன் வீட்டிற்கு சென்று கொண்டிருக்கும்போது கொள்ளையர்க ஒருசிலர் அவரது வாகனத்தை நிறுத்தி வாகனச் சாவியைப் பறிக்க முயன்றனர். நதிராவின் கணவரிடமிருந்து வந்த எதிர்ப்பு கொள்ளையர்களிடமிருந்து துப்பாக்கிச் சூடு நடத்த வழிவகுத்தது. முன் இருக்கையில் இருந்த நதிராவின் கழுத்தில் ஒரு குண்டு மோதியது, அதனால் இவர் கொல்லப்பட்டார். நதிராவின் கணவர் மீது கொலை குற்றச்சாட்டுகள் முன்வைக்கப்பட்டன. ஆனால் விசாரணைகள் நதிராவின் கணவரை கொலைக் குற்றவாளியென நிரூபிக்க முடியவில்லை.

குறிப்பு

மேற்கோள்கள் 

1968 பிறப்புகள்
1995 இறப்புகள்
பாக்கித்தான் நடிகைகள்
பெம்பேலா டானா விமான அருங்காட்சியகம், பொகோர்

பெம்பேலா டானா விமானப்படை அருங்காட்சியகம் (Pembela Tanah Air Museum) (PETA அருங்காட்சியகம்) இந்தோனேஷியாயாவில் பொகோர்  என்னும் இடத்தில் உள்ள அருங்காட்சியகம் ஆகும். இது பெட்டா (நாட்டைப் பாதுகாப்போர்) அருங்காட்சியகம் என்று அழைக்கப்படுகிறது.  நாட்டிற்காக தம் பங்களிப்பினை நல்கி நாடு உருவாகக் காரணமாக இருந்த முன்னாள் படையினருக்கு அஞ்சலி செலுத்துவதற்காக இந்த அருங்காட்சியகம் நிறுவப்பட்டது. கூடுதலாக, இந்தோனேசியாவின் சுதந்திரப் போராட்டம் மற்றும் அதன் சுதந்திரத்தை நிறைவேற்றுவதற்கான தயாரிப்பு பற்றிய ஒரு கண்ணோட்டத்தையும் இந்த அருங்காட்சியகம் வழங்குகிறது.

அமைவிடம்  
பொகோர் நகரத்தின் வரலாற்றைப் பற்றி பல சுற்றுலாப் பயணிகள் தெரிந்துகொள்ள நேரத்தை ஒதுக்கி பார்க்க வேண்டிய இடம் பெம்பேலா டானா அருங்காட்சியகம் ஆகும். இந்த அருங்காட்சியகத்தைத் தேசபக்த அருங்காட்சியகம் என்று அழைக்கின்றார்கள். பெட்டா அருங்காட்சியகம் என்றுகூட இதனை அழைக்கின்றனர். இது மத்திய போகர் நகரத்தைச் சேர்ந்த பபாடன் என்ற கிராமத்தில் உள்ளது. அது அமைந்துள்ள இடத்தின் முகவரி 35, ஜெனரல் கதிர்மன் தெரு என்பதாகும். அங்கு விசாரித்து அவ்விடத்தைச் சென்றடையலாம். இந்த அருங்காட்சியகம் பொகோர் அரண்மனைக்கு மிகவும் அருகில் அமைந்துள்ளது.  இது அங்கிருந்து சுமார் 700 மீட்டர் தொலைவில் உள்ளது. 1745 ஆம் ஆண்டு முதல் முதல் இந்த இடமானது  ஒரு வரலாற்று சிறப்புமிக்க இடமாகத் திகழ்ந்து வருகிறது. 1943 ஆம் ஆண்டில், பெட்டா இராணுவம் ஜப்பானோடு சண்டை போரிடும்போது இந்தக் கட்டடத்தை தன் தளமாக வைத்திருந்தது. ஜப்பானியர் அப்போது படையெடுப்பாளர் என்ற நிலையிலும் ஆக்ரமிப்பாளர் என்ற நிலையிலும் இருந்தனர். உண்மையில் சொல்லப் போனால் இந்த இராணுவம்தான் தற்போதைய இந்தோனேசிய தேசிய இராணுவம் அமைவதற்கான ஒரு வித்தாக இருந்தது என்று கூறலாம்.  இந்த கட்டிடம் 1993 ஆம் ஆண்டில் ஒரு அருங்காட்சியகம் மற்றும் சுற்றுலாத் தலமாக திறந்து வைக்கப்பட்டது. மேலும் இது காலனித்துவ காலத்தைச் சேர்ந்த, உள்ளூர் மக்களின் போராட்டம் தொடர்பான ஏராளமான வரலாற்றுச் சேகரிப்புகளை இந்த அருங்காட்சியகம் தன் தொகுப்புகளை சேமித்து வைத்துள்ளது. இங்குள்ள காட்சிப்பொருள்களில் மிகவும் முக்கியமானதாகக் கருதப்படுவது ​​அருங்காட்சியகத்திலுள்ள ஜெனரல் சுதிர்மனின் கம்பீரமான சிலை ஆகும். அந்த சிலையானது அருங்காட்சியகத்தின் முன்னே கம்பீரமான நிலையில் உள்ளது.

வரலாறு 
இதற்கான கட்டடம் 1745 ஆம் ஆண்டில் காலனித்துவ இராணுவ வீரர்களால் ஐரோப்பிய (பிரித்தானிய) பாணியில் கட்டப்பட்டதாகும். 1943 ஆம் ஆண்டில், இந்த கட்டிடம் இராணுவ பயிற்சி மையமாக பயன்படுத்தப்பட்டது (அப்போது வரை அந்தக் கட்டடம் ஜப்பானின் கட்டுப்பாட்டில் இருந்தது).  துணை ஜனாதிபதியான  உமர் விராதிகுசுமா என்பவரால் இந்தக் கட்டடத்திற்கான முதல் அடிக்கல் 1993 நவம்பர் 14 ஆம் நாளன்று நடப்பட்டது. அது முதல் இந்த அருங்காட்சியகத்தின் வளர்ச்சி ஆரம்பனமாது. இந்த வளர்ச்சி ஏறக்குறைய இரண்டு ஆண்டுகள் தொடர்ந்து வந்தது. பின்னர் இந்த அருங்காட்சியகம் ஜனாதிபதி சுஹார்ட்டோவால் டிசம்பர் 18, 1995 ஆம் நாளன்று திறந்து வைக்கப்பட்டது.

சிறப்பு 
இந்த அருங்காட்சியகத்தின் முக்கியமான காட்சிப்பொருள்களாக இங்குள்ள 14 டயோராமக்களைக் கூறலாம். அவை இந்தோனேசியாவின் மீது படையெடுத்த படையெடுப்பாளர்களைப் பற்றிய, அவர்களை எதிர்த்து இந்தோனேசியாவின் சுதந்திரத்தைப் பெற்றவை தொடர்பானதாக உள்ளன.

குறிப்புகள் 

இந்தோனேசிய அருங்காட்சியகங்கள்
எய்ன்ரிச் ஓட்டோ வீய்லேன்டு

எய்ன்ரிச் ஓட்டோ வீய்லேன்டு (Heinrich Otto Wieland) (4 சூன் 1877 – 5 ஆகத்து 1957) ஒரு செருமானிய வேதியியலாளர் ஆவார். இவர் பித்த அமிலங்கள் தொடர்பான இவரது ஆய்வுகளுக்காக 1927 ஆம் ஆண்டுக்கான வேதியியலுக்கான நோபல் பரிசினைப் பெற்றவர் ஆவார்.

இவர் முனிச், பெர்லின் மற்றும் ஸ்டட்கார்ட் பல்கலைக்கழகங்களில் படித்தார். பின்னர் முனிச்சில் உள்ள பேயர் ஆய்வகத்திற்குத் திரும்பினார், அங்கு அவர் 1901 இல் ஜோகன்னஸ் தியேலின் கீழ் முனைவர் பட்டம் பெற்றார். இதன் பின்னர் தொடர்ந்து கற்பித்தலில் ஈடுபடவும், ஆய்வுகளில் ஈடுபடவும் முனிச்சிலேயே தங்கினார். 1925 ஆம் ஆண்டில் முனிச் பல்கலைக்கழகத்தில் பேராசிரியர் பணியில் அமர்ந்தார். இந்தப் பதவியில் 1950 ஆம் ஆண்டு தனது பணி ஓய்வு பெறும் வரை இதே பணியில் தொடர்ந்தார். கரிம சேர்மங்களில் உள்ள நைட்ரஜனின் பல்வேறு வடிவங்களைக் கண்டறிந்து வேறுபடுத்தி அறிவது தொடர்பான தனது கண்டுபிடிப்புகளுடன் (1911) வீய்லேன்டு மூலக்கூறுகளின் கட்டமைப்பு கரிம வேதியியலில் முக்கியமான பங்களிப்புகளைச் செய்தார். இதைத் தொடர்ந்த ஆண்டுகளில் கல்லீரலால் உற்பத்தி செய்யப்படும் பித்த அமிலங்கள் குறித்த ஆராய்ச்சியைத் தொடங்கினார். அவர் தனிமைப்படுத்திய மூன்று அமிலங்கள் கொழுப்பு தொடர்பான ஒத்த கட்டமைப்பின் ஸ்டீராய்டுகள் என்பதை அவர் கண்டறிந்தார். பல பதின்ம ஆண்டு காலமாக வீய்லேண்டின் கவனம் கரிம நைட்ரஜன் சேர்மங்களைச் சூழந்தே இருந்தது. ஆல்கீன்கள் மற்றும் அரோமேடிக் சேர்மங்களுடன் நைட்ரஜன் ஆக்சைடுகளின் வினை, பியூரோக்சேன்களின் தெளிவுபடுத்தல் மற்றும் ஃபுல்மினிக் அமிலம் மற்றும் அதன் பலபடியாக்கல் ஆகியவற்றுக்கான மரபு சார் பரிசோதனைகள் பற்றிய இவரது சிறந்த ஆய்வுகள் உதாரணங்களாகத் தேர்ந்தெடுக்கப்படலாம்.

மேற்கோள்கள்

வெளி இணைப்புகள் 
 
 including the Nobel Lecture, December 12, 1928 The Chemistry of the Bile Acids

வேதியியலாளர்கள்
நோபல் பரிசு பெற்ற செருமானியர்கள்
1877 பிறப்புகள்
1957 இறப்புகள்
யவத்மாள்

யவத்மாள் என்பது இந்தியாவின் மகாராட்டிர மாநிலத்தில் உள்ள ஒரு நகரமும் நகராட்சி மன்றமாகும் . இது யவத்மாள் மாவட்டத்தின் நிர்வாகத் தலைமையகம் ஆகும். யவத்மாள் நகரமானது அமராவதி மாவட்ட பிரதேச தலைமையகமான அமராவதியிலிருந்து 90 கி.மீ தூரத்தில் உள்ளது. மகாராட்டிர மாநில தலைநகரான மும்பையிலிருந்து 670 கிமீ (420 மைல்) தொலைவில் அமைந்துள்ளது. மராத்திய மொழியில் யவத் என்றால் மலை என்றும், மாள் என்றால் வரிசை எனவும் பொருள்படும். இந்த நகரம் நவராத்திரி பண்டிகைக் கொண்டாட்டத்திற்கு பிரபலமானது.  துர்கா மண்டபத்தின் அலங்காரங்களில் கல்கத்தாவிற்குப் பிறகு இரண்டாவது இடத்தை இந்நகர் பெறுகின்றது. யவத்மாள் நகரத்தின் துர்கா மண்டபத்தைக் காண நாடு முழுவதில் இருந்து மக்கள் வருகின்றார்கள்.

புள்ளிவிபரங்கள் 
2011 ஆம் ஆண்டின் இந்திய மக்கள் தொகை கணக்கெடுப்பின்படி , யவத்மாள் நகரின் மொத்த மக்கட் தொகை 116,551 ஆகும். மொத்த மக்கட் தொகையில் ஆண்கள் 58,549 பேரும், பெண்கள் 58,002 பேரும் உள்ளனர். ஆறு வயதுக்கு உட்பட்டோரின் எண்ணிக்கை 11,360 ஆகும். யவத்மாளின் மொத்த கல்வியறிவாளர்களின் எண்ணிக்கை 96,726 ஆகும். ஆண்களின் எழுத்தறிவு விகிதம் 82.9% ஆகவும், பெண்களின் எழுத்தறிவு விகிதம் 80.9% ஆகவும் காணப்படுகின்றது. பட்டியல் சாதி மற்றும் பட்டியல் பழங்குடியினரின் எண்ணிக்கை முறையே 19,816 மற்றும் 6,543 ஆகும். 2011 ஆம் ஆண்டில் யவத்மாளில் 26173 குடியிருப்புக்கள் காணப்பட்டன.

மொழி 
யவத்மாள் மாவட்டத்தின் முதன்மை மொழி மராத்திய மொழியாகும். மராத்தியின் வர்ஹாடி பேச்சுவழக்கு யவத்மாள் மக்களால் அதிகம் பேசப்படுகிறது. இருப்பினும் மாவட்டத்தில் ஏராளமான பட்டியல் மற்றும் நாடோடிப் பழங்குடியினர் இருப்பதால் கோர்மதி அல்லது பஞ்சாரி , கோண்டி ஆகிய மொழிகளும், உருது , தெலுங்கு மற்றும் கோலாமி போன்ற பிற மொழிகளும் மாவட்டத்தின் சில பகுதிகளில் பேசப்படுகின்றன.

காலநிலை 
இந்த நகரம் கோப்பன்-கீகர் காலநிலை வகைப்பாட்டிற்கு அமைவாக  வெப்பமண்டல காலநிலையைக் கொண்டுள்ளது. சராசரி ஆண்டு வெப்பநிலை 26.8 செல்சியஸ் ஆகும். யவத்மாளின் சராசரி ஆண்டு மழைவீழ்ச்சி  946 மி.மீ. ஆகும்.

யவத்மாள் நகராட்சி மன்றம் 
யவத்மாள் நகராட்சி மன்றம் 1869 ஆம் ஆண்டில் அமைக்கப்பட்டது. அதன் பின்னர் விரைவில் கலைக்கப்பட்டது. இது மீண்டும் 1894 ஆம் ஆண்டில் நிறுவப்பட்டது. இது மாவட்டத்தின் பழமையான நகராட்சி மன்றமாகும். திரு. எலியட் முதல் நகராட்சித் தலைவராகவும், லெப்டினன்ட் டபிள்யூ. ஹெகே துணைத் தலைவராகவும் பதவி வகித்தனர். திரு. கோவிந்த் புனாஜி பாரி என்பவர் யவத்மாள் நகராட்சி மன்றத்தின் முதல் இந்தியத் தலைவராக இருந்தார். (02-ஜனவரி -1914 முதல் 31 மே 1932 வரை). நகராட்சி மன்றத்தின் தலைவர் பதவிக்கு நடத்தப்பட்ட முதல் தேர்தல்கள் 1934 டிசம்பர் 22 அன்று நடைபெற்றது. அதற்கு முன்னர் அது நியமிக்கப்பட்டது.

பொருளாதாரம் 
பிரித்தானிய ஆட்சியின் போது, ​​யவத்மாள் நகரம்  மலைவாழிடமாக வகைப்படுத்தப்பட்டது . பருத்தி வித்து நீக்கல் மற்றும் அழுத்துதல் இரண்டும் யவத்மாளில் மேற்கொள்ளப்படுகின்றன. இந்த நகரம் மாவட்டத்தின் முக்கிய வர்த்தக மையமாகவும் திகழ்கின்றது. மேலும் இந்த நகரம் 29 மைல் (47 கி.மீ) தொலைவில் உள்ள தமன்கான் நிலையத்துடன் சாலை வழியாக இணைக்கப்பட்டுள்ளது. யவத்மாளில் உள்ள முக்கிய வணிக நிறுவனங்களில் ரேமண்ட்ஸ் தொழிற்சாலையும் அடங்கும். இத் தொழிற்சாலை காற்சட்டை சிறப்பு இழைகளை உற்பத்தி செய்கிறது. இந்த நகரில் பருத்தி மற்றும் ஜவுளித் தொழில்கள்  தொடர்பான நிறுவனங்கள் அமையப் பெற்றுள்ளன.

சான்றுகள் 

மகாராட்டிர மாநிலத்திலுள்ள ஊர்களும் நகரங்களும்
யவத்மாள் மாவட்டம்
அதீப் (பாக்கித்தானிய நடிகர்)

முசாபர் அதீப் அல்லது சுருக்கமாக அதீப் (ஆங்கிலம் :'Adeeb)  (1934 – 26 மே 2006) இவர் ஒரு பாகிஸ்தான் திரைப்பட நடிகர் ஆவார். அவர் 1940 முதல் 1962 வரை 38 இந்திய படங்களில் தோன்றியுள்ளார், இருப்பினும் அவர் 1950 கள் வரை இவர் அவ்வளவாக  படங்களில் நடிக்கத் தொடங்கவில்லை. 1962 ஆம் ஆண்டில், அவர் இந்தியாவின் பம்பாயிலிருந்து (இப்போது மும்பை) பாக்கித்தானின் லாகூருக்கு மாறினார். மேலும் அவர் இறக்கும் வரை தனது திரைப்பட வாழ்க்கையில் 500 க்கும் மேற்பட்ட படங்களில் நடித்துள்ளார்.

ஆரம்பகால வாழ்க்கை மற்றும் தொழில் 

அவர் பம்பாயில் காஷ்மீரைச் சேர்ந்த பழமைவாத பஷ்தூன் (பதான்) குடும்பத்தில் பிறந்தார். அவரது குடும்பம் 1947 இல் பாகிஸ்தான் சுதந்திரம் பெறுவதற்கு முன்பு பம்பாய்க்கு குடிபெயர்ந்தது, அங்கு மகாராட்டிராவிலுள்ள பம்பாய் பல்கலைக்கழகத்தில் உருது இலக்கியத்தில் முதுகலை பட்டம் முடித்த பின்னர், அவர் நடிக்கத் தொடங்கினார். அவரது சமகாலத்தவர்களைப் போலல்லாமல், திரைக்கதை என்பது அதீப்பின் முதல் விருப்பமாக இருந்தது. ராஜ் கபூரின் தந்தை பிருத்வி ராஜ் கபூருடன் பிருத்வி திரையரங்கிலும், பின்னர் இந்தியன் நேஷனல் தியேட்டர் என்ற நாடக அமைப்பில் உதவி இயக்குநராகவும் பணியாற்றினார். இந்தியாவில் இந்த நேரத்தில்தான் அவர் நடிப்பின் அடிப்படைகளை அறிந்து கொண்டார், இது பின்னர் 2 தலைமுறை பார்வையாளர்களை மகிழ்விக்க உதவியது.

அவர் தனது ஆரம்ப வாழ்க்கையில் சிறிய வேடங்களில் பணியாற்றிய போதிலும், ஜியா சர்காதியின் இயக்கத்தில் திலீப் குமார், மீனா குமாரி மற்றும் அன்வர் உசேன் ( நர்கிசின் சகோதரர்) ஆகியோருக்கு எதிராக நடித்த "புட்பாத்" (1953) என்ற திரைப்படம் அவருக்கு முதல் திருப்புமுனைப் படமாக அமைந்தது. இயக்குநர் அக்பர் அலி அக்கு மற்றும் நடிகர் / இயக்குநர் இக்பால் யூசுப், அதீப்பின் நெருங்கிய நண்பரின் மகனும், இயக்குனருமான எஸ்.எம். யூசுப் போன்றோரின் வற்புறுத்தலின் பேரில், 1962 ஆம் ஆண்டில் பாக்கித்தானில் குடிபெயர்ந்தார். அதற்கு முன்பு, இந்தியாவில் "மெஹந்தி", "பாக் தமன்" (1956) மற்றும் "ஜங் உட்பட 30 படங்களில் பணியாற்றினார். அவர்  கராச்சியில் குடியேறினார், பின்னர் லாகூருக்குச் சென்று 1960 களில் இருந்து தனது கடைசிப் படமும் சையத் நூரின் பெரிய வெற்றிப்படமுமான  "மஜஜன்" (2006) வரை பாத்திரங்களைத் தேடித்தேடி நடித்து வந்துள்ளார்.

பாக்கித்தானிய திரைப்படங்களில்  வில்லனாக  இருக்கும் அஸ்லம் பெர்வைஸ், மசூத் அக்தர் மற்றும் முகமது அலி போன்ற அழகிய வில்லன்களால் ஆளப்பட்டு வந்த சகாப்தத்தில், அதீப் "தால் மெய்ன் காலா " என்ற திரைப்படத்தின்  (1964) மூலம் நுழைந்தார். இத்திரைப்படத்தை இக்பால் யூசுப் இயக்கியுள்ளார். மேலும் மறைந்த நடிகர்கள் நிராலா மற்றும் முகமது அலி ஆகியோருடன் சையத் கமல் மற்றும் பஹார் பேகம் ஆகியோரும் முக்கிய கதாபாத்திரத்தில் நடித்திருந்தனர்.

அவரது கடைசி ஆண்டுகளில், அவர் திரைப்படங்களை விட மேடையில் மிகவும் சுறுசுறுப்பாக இருந்தார் மற்றும் சர் சையத் அகமது கானின் கடைசி தொலைக்காட்சி நாடகங்களில் ஒரு பாத்திரத்தை ஏற்று நடித்தார். 50 ஆண்டுகளுக்கும் மேலான ஒரு திரைவாழ்க்கையில், அதீப் 500 க்கும் மேற்பட்ட படங்களில் நடித்துள்ளார், ஏமாற்றும் சகோதரர், கொடூரமான தந்தை, மோசமான கணவர், நேர்மையற்ற நண்பர் மற்றும் மிருகத்தனமான நில உரிமையாளர் போன்ற வெவ்வேறு வடிவங்களில் வில்லத்தனமான பாத்திரங்களை சித்தரிக்கிறார்.

இறப்பு 

அதீப்  2006 மார்ச் 26, அன்று மாரடைப்பால் பாதிக்கப்பட்டு, லாகூரில் உள்ள பஞ்சாப் இருதயவியல் நிறுவனத்தில் இறந்தார்.

குறிப்புகள்

வெளி இணைப்புகள் 
 

1934 பிறப்புகள்
2006 இறப்புகள்
பாக்கித்தானிய திரைப்பட நடிகர்கள்
பஷ்தூன் மக்கள்
பிலால் அசரப்

பிலால் அசரப் ( ) இவர் ஒரு பாக்கித்தான் திரைப்பட நடிகர் மற்றும் "விஷுவல் எஃபெக்ட்ஸ்" இயக்குநர் ஆவார். ஃபிராங்க்ளின் மார்ஷல் கல்லூரியிலிருந்து விஷுவல் எஃபெக்ட்ஸைப் படித்த பிறகு, விஷுவல் எஃபெக்ட்ஸ் இயக்குநராக தனது வாழ்க்கையைத் தொடங்கினார், பின்னர் 2014 ஆம் ஆண்டின் புகழ்பெற்ற  ஓ 21  என்ற திரில்லர் திரைப்படத்தில் ஒரு சிறிய பாத்திரத்தில் தோன்றியதின் மூலம்  தனது வாழ்க்கையைத் தொடர்ந்தார். பின்னர் 2017 இல் அசரப் மற்றொரு புகழ்பெற்ற போர்த் திரைப்படமான யல்காரில் இராணுவ அதிகாரியாக நடித்தார்.

ஆரம்பகால வாழ்க்கை மற்றும் கல்வி 
அசரப் கராச்சியில் பஞ்சாபி வம்சாவளியைச் சேர்ந்த உருது மொழி பேசும் ஒரு குடும்பத்தில் பிறந்தார். 2016 இல் வெளிவந்த "ஜனான்" என்ற படத்தில் பஷ்தூன் என்ற கதாபாத்திரத்தில் நடித்தார், ஆனால் அவர் பஷ்தூனாக இல்லாததால், அவர் தனது பாத்திரத்திற்காக பஷ்தூ மொழியைக் கற்றுக்கொண்டார், இது "பாடல்களுக்கு உதடு அசைப்பதற்கு  போதுமானதாகும்." 

அசரப் தனது ஆரம்பக் கல்வியை கராச்சியில் உள்ள புனித மைக்கேல்ஸ் கான்வென்ட் பள்ளியில் பெற்றார். அமெரிக்காவின் பென்சில்வேனியாவில் உள்ள பிராங்க்ளின் &amp; மார்ஷல் கல்லூரியில் "விஷுவல் எஃபெக்ட்ஸ்" இயக்கத்தைப்  படித்தார். அவர் நிதி மற்றும் கலைகளில் இரட்டை பட்டம் பெற்றார். பின்னர் அனிமேஷனை கற்க இலண்டனில் உள்ள எஸ்கேப் ஸ்டுடியோவுக்குச் சென்றார். கேமராவின் பின்னால் அவருக்கு பத்து வருட அனுபவம் உள்ளது.

அவர் ஆரம்பத்தில் நியூயார்க்கில் ஒரு நிதியிழப்பு ஆலோசகராக பணிபுரிந்தார். ஆனால் அவரது மறைந்த சகோதரி சாடியா அசரப்பின் வற்புறுத்தலின் பேரில் பின்னர் அவர் தனது வேலையை விட்டுவிட்டு  அனிமேஷன் மற்றும்  "விஷுவல் எஃபெக்ட்ஸ்"  படிப்பதற்காக இலண்டன் சென்றார், அவரது சகோதரி ஒரு இயக்குநர் மற்றும் நியூயார்க் பல்கலைக்கழகத்தில் திரைப்படத் தயாரிப்புத்துறையில் ஆசிரியர், அவர் பாகிஸ்தானின் சினிமாவை மேம்படுத்த விரும்பினார், அவருடன்  இணைந்து இவர் தீவிர திரைப்படங்களை உருவாக்கினார். அவர் ஒரு நடிகராக மாற முடிவு செய்ததற்கு அவரது  சகோதரிதான் காரணம்.

அவர் தனக்கு எல்லா நேரங்களிலும் பிடித்த இசைக்குழுவாக பிங்க் ஃபிலாய்ட் என்பதை குறிப்பிட்டுள்ளார், சென்ட் ஆஃப் எ வுமன் என்ற திரைப்படம் அவரை ஒரு நடிகராக தள்ளியது அதே நேரத்தில் சிற்பம் மற்றும் ஓவியம் ஆகியவை தனது "மறைக்கப்பட்ட திறமைகள்" என்றும் விவரித்தார்.

தொழில் 
பிலால் அசரப் 2014 ஆம் ஆண்டின் திரில்லர் படமான ஓ 21 இல் ஒரு சிறிய வேடத்தில் தோன்றினார். 2016 ஆம் ஆண்டில், அர்மீனா கான் மற்றும் அலி ரஹ்மான் கான் ஆகியோருடன் இணைந்து ஜான் என்ற காதல் நகைச்சுவை படத்தில் அசரப் தனது முன்னணி நடிப்பை அறிமுகப்படுத்தினார், இது விமர்சகர்களிடமிருந்தும் பார்வையாளர்களிடமிருந்தும் பாராட்டைப் பெற்றது. அடுத்த ஆண்டு அவர் யால்கார் என்ற போர் திரைப்படத்தில் தோன்றினார், இது திரைப்பட நுழைவு சீீட்டு விற்பனையில் ஒரு நல்ல தொடக்கத்தைக் கொண்டிருந்தது, அதே நேரத்தில் அவரது 2017 ஆம் ஆண்டு வெளியான ரங்ரேஸா ஒரு விமர்சன மற்றும் வணிக ரீதியான தோல்வியாக இருந்தது.

வெளி இணைப்புகள்

குறிப்புகள் 

வாழும் நபர்கள்
1979 பிறப்புகள்
பஞ்சாப் நபர்கள்
பாக்கித்தானிய திரைப்பட நடிகர்கள்
பதா ( பாடகர்)

தொழில் ரீதியாக பதா (ஆங்கிலம் : Bada ) என்று அழைக்கப்படும் சோய் சுங்-கீ என்பவர் பிப்ரவரி 28 இல் பிறந்த ஒரு தென் கொரிய பாடகர், இசையமைப்பாளர் மற்றும் இசை நடிகை ஆவார். அவர் 1997 இல் தென் கொரியாவின் எஸ்.இ.எஸ் என்ற இசைக்குழுவின் பெண் உறுப்பினராக அறிமுகமானார். டிசம்பர் 2002 இல் எஸ்.இ.எஸ் கலைக்கப்பட்ட பின்னர், அக்டோபர் 2003 இல் "எ டே ஆஃப் ரினியூ" என்ற தனிப்பாடல் தொகுப்பை வெளியிட்டார் .

பாடல்களைப் பதிவுசெய்தல் மற்றும் இசை நிகழ்ச்சிகளை நிகழ்த்துவதைத் தவிர, நோட்ரே-டேம் டி பாரிஸ், 200 பவுண்ட்ஸ் பியூட்டடி, லீகலி ப்ளாண்ட், மற்றும் மொஸார்ட் உள்ளிட்ட மேடை இசைக்கலைஞர்களின் அசல் மற்றும் கொரிய பதிப்புகளில் பங்கேற்றதன் மூலம்  ஒரு நடிகையாகவும் தன்னை நிலைநிறுத்திக் கொண்டார். மூன்றாவது இசை விருதுகளில் சிறந்த நடிகைக்கான விருதை வென்ற அவர், இன்றுவரை பத்து இசை நிகழ்ச்சிகளில் நடித்துள்ளார்.

ஆரம்பகால வாழ்க்கை 
சோய் சுங்-கீ 1980 பிப்ரவரி 28 அன்று பிறந்தார், அவரது தந்தை சோய் சா - வோல், இவர் கொரிய பன்சோரியின் பின்னணி கொண்ட ஒரு ட்ராட் இசைப் பாடகர் ஆவார். அவரது குழந்தை பருவத்தில் நிதிப் பிரச்சனைக் காரணமாக, குறிப்பாக அவரது தந்தை நோய்வாய்ப்பட்ட பிறகு, அவர் அறிமுகமாகும் வரை ஒன்பது ஆண்டுகள் உள்ளூர் தேவாலயத்தால் வழங்கப்பட்ட ஒரு சிறிய வீட்டில் வாழ்ந்தார்.  இளைஞர்களுக்கான சமீபத்திய தொடர் சொற்பொழிவுகளில், அவர் தனது ஆரம்ப வாழ்க்கையைப் பற்றி உரையாற்றியுள்ளார், மேலும் அவர்களின் கனவுகளைப் பெறுவதில் அவர்களின் பின்னணி ஒரு தடையாக மாறக்கூடாது என்று மாணவர்களை ஊக்குவித்துள்ளார்.

பதா லீ சூ- மேன் என்பவரால் முன்மொழியப்பட்டு எஸ்.எம் என்டர்டெயின்மென்ட் என்ற  நிறுவனத்தில் நுழைந்தார். எஸ்.இ.எஸ் நிறுவனத்தின் தலைவராகவும், முன்னணி பாடகராகவும் அறிமுகமானார். கே-பாப் ஐடோல் குழுவின் முதல் வெற்றிகரமான பெண்ணாக இருந்தார். பதா டான்குக் பல்கலைக்கழகத்தில் நடிப்பைப் படித்தார்.

தொழில் 
பாடா 1997 இல் எஸ்.இ.எஸ் நிறுவனத்தில் அறிமுகமானார். இந்த குழு 1997 நவம்பர் 1, அன்று அவர்களின் முதல் பாடல் தொகுப்பான ஐ யாம் யுவர் கேர்ல் என்பதை வெளியிட்டது. இந்த குழு பின்னர் அதிக விற்பனையான கே-பாப் பெண்கள் குழுவாக மாறியது. அறிமுகமானதிலிருந்து, குழு ஐந்து கொரிய ஆல்பங்களையும் இரண்டு சப்பானிய ஆல்பங்களையும் வெளியிட்டுள்ளது. 2002 ன் முடிவில் பிரண்ட்ஸ் பிபோர் பிரேக்கிங் அப் இசைத் தொகுப்பை வெளியிட்டது. இக்குழுவின் உறுப்பினர்கள், பதா மற்றும் நடிகை யூஜின் ஆகியோர் எஸ்.எம் என்டர்டெயின்மென்டில் இருந்து பிரிந்தனர். ஆனால் பாடகர் ஷூ எஸ்.எம் என்டர்டெயின்மென்ட்டில் 2006 வரை பணிபுரிந்தார்.

பதா வூங்சிங் என்டர்டெயின்மென்ட் நிறுவனத்தின் ஒரு பிரத்யேக ஒப்பந்தத்தில் கையெழுத்திட்டார். 2003 ஆம் ஆண்டில், பதா தனது முதல் தனிப்பாடல் தொகுப்பான ஏ டே ஆஃப் ரினியூவை சுமார் 130,000 பதிவுகளை விற்றுவிட்டதாக கொரியாவின் இசைத் தொழில் சங்கம் தெரிவித்துள்ளது. பதா 2003 ஆம் ஆண்டில் பதா என்ற பாடகரைப் பற்றிய காதல் கதையான பெப்பர்மிண்ட் என்ற இசை நிகழ்ச்சியுடன் இசை அரங்கில் இறங்கிய முதல் கொரிய ஐடோல் பாடகராவார். இது அவருக்காக படைப்பாளரும் தயாரிப்பாளருமான லீ யூரி எழுதியது, அவர் தைபூன், மதர் அன்ட் வின்ட்டர்,  சொனாட்டா போன்ற பிற இசைத் திட்டங்களுக்கும் பொறுப்பானவர். 2004 ஆம் ஆண்டில், அவரது இரண்டாவது பாடல் தொகுப்பான அரோரா வெளியிடப்பட்டது. இது சுமார் 23,000 பிரதிகள் விற்றுள்ளது.

தனிப்பட்ட வாழ்க்கை 
2017 ஜனவரி 13 அன்று, தன்னைவிட ஒன்பது வயது இளையவரான ஒரு உணவக உரிமையாளரை திருமணம் செய்து கொள்ளப்போவதாக அவரது நிறுவனம் உறுதிப்படுத்தியது. அவரது திருமணம் மார்ச் 23, 2017 அன்று சியோலில் நடைபெற்றது.

குறிப்புகள் 

வாழும் நபர்கள்
1980 பிறப்புகள்
தென் கொரியா
ஆமீனா ஷேக்

ஆமீனா ஷேக் (  ) (ஆங்கிலம் : Aamina Sheikh) இவர் ஒரு பாகிஸ்தான் நடிகை மற்றும் முன்னாள் விளம்பர நடிகையாவார். மிகவும் பிரபலமான மற்றும் அதிக சம்பளம் வாங்கும் நடிகைகளில் ஒருவரான இவர் பாக்கித்தான் பொழுதுபோக்கு துறையில் தன்னை நிறுவிக்கொண்டார். மேலும் லக்ஸ் ஸ்டைல் விருதுகளின் ஒன்பது பரிந்துரைகளிலிருந்து நான்கு விருதுகள்  பெற்றவர் ஆவார்.

ஷேக் அழகு சாதனப் பொருட்களின் விளம்பர நடிகையாக தனது வாழ்க்கையைத் தொடங்கினார், இதன்மூலம் அவர் பிரெஞ்சு அழகு சாதனப் பொருளான லோரியலின் செய்தித் தொடர்பாளராக சர்வதேச அங்கீகாரத்தைப் பெற்றார் மற்றும் சிறந்த விளம்பர நடிகைக்கான லக்ஸ் ஸ்டைல் விருதுக்கு பரிந்துரைக்கப்பட்டார். பாக்கித்தானின் சிறந்த பெண் விளம்பர நடிகைகளில் ஒருவராக தன்னை நிலைநிறுத்திக் கொண்ட பின்னர், 2008 ஆம் ஆண்டு பாரிஷ் மெய்ன் தீவார் என்ற தொலைக்காட்சித் திரைப்படத்தில் முன்னணி பாத்திரத்தில் நடித்து அறிமுகமானார். அடுத்த ஆண்டு, அவர் ஜியோ தொலைக்காட்சியின் தொடரான தில் இ நாடனில் தோன்றினார், இதற்காக சிறந்த வளர்ந்து வரும் திறமைக்கான லக்ஸ் ஸ்டைல் விருதைப் பெற்றார்.

2010 ஆம் ஆண்டில், காதல் படமான டாம் என்ற படத்திற்காக அவர் விமர்சன ரீதியான பாராட்டைப் பெற்றார். ஹம் டம் (2010), இஷ்க் கம்ஷுதா (2010), யுரான் (2010), மேரா சாயின் (2010), மெயின் அப்துல் காதிர் ஹூன் (2010) உள்ளிட்ட பெண்களை மையப்படுத்தப்பட்ட தொடர்களில் முன்னணி கதாபாத்திரங்களில் நடித்ததற்காக அவர் பின்னர் பரந்த அங்கீகாரத்தைப் பெற்றார். ஷேக் பின்னர் மாட் (2010), மேரா சாயின் 2 (2012), மிராட் உல் உருஸ் (2013), மற்றும் ஜாக்சன் ஹைட்ஸ் (2014) போன்ற சீரியல்களில் அதிக முக்கிய பங்கு வகித்தார். காதல் தொடரான அகர் தும் நா ஹோட் (2009), உம்-இ-கல்சூம் (2011), மற்றும் குச் இஸ் தாரா (2013) ஆகியவற்றில் அவரது நடிப்புகள் லக்ஸ் ஸ்டைல் விருதுகளில் தனது செயற்கைக்கோள் சிறந்த நடிகை மற்றும் சிறந்த நடிகைக்கான பிராந்திய பரிந்துரைகளைப் பெற்றன.

ஆரம்பகால வாழ்க்கை 
ஷேக் நியூயார்க் நகரில் தொழில் ரீதியாக மருந்தாளுநரான அப்துல் ஷேக் என்பவருக்கு பிறந்தார். ஷேக்கின் தந்தை வீட்டார் ஜவுளித் தொழிலில் தங்களை நிலைநிறுத்திக் கொண்ட ஒரு குடும்பமாகும். ஆனால் இவரது தந்தைக்கு வேதியியல் மீது ஆர்வம் இருந்தது; அதனால் அவர் ஒரு மருந்தாளரானார்.

ஷேக் தனது குழந்தைப் பருவத்தை கராச்சி மற்றும் ரியாத்தில் கழித்திருக்கிறார். அவர் தனது தொடக்கக் கல்வியை மாமா பார்சி பள்ளியிலும், உயர்நிலைக் கல்வியை ரியாத்தில் உள்ள அமெரிக்க சர்வதேச பள்ளியிலும் பயின்றார். ஷேக் கராச்சியில் மேலும் தனது கல்வியைத் தொடர்ந்தார், மேலும் முறையே கராச்சியில் உள்ள செயின்ட் ஜோசப் கான்வென்ட் பள்ளி மற்றும் தி லைசியம் ஆகியவற்றிலிருந்து தனது ஓ மற்றும் ஏ நிலைகளை முடித்தார். ஆமினா மாசசூசெட்ஸின் அம்ஹெர்ஸ்டில் உள்ள ஹாம்ப்ஷயர் கல்லூரியில் இருந்து திரைப்படக் காணொளித் தயாரிப்பில் தேர்ச்சி பெற்றவர் மற்றும் மன்ஹாட்டனை தளமாகக் கொண்ட பல்லூடக நிறுவனமான கியூரியஸ் பிக்சர்ஸ் நிறுவனத்தில் உதவியாளராக பணியாற்றியுள்ளார்.

தொழில் 
பாகிஸ்தானுக்குத் திரும்பிய ஷேக், ஜியோ தொலைக்காட்சியில் தனது பணியைத் தொடங்கினார், அங்கு அவர் பேச்சி மேன் கே சாச்சே என்ற  குழந்தைகளின் பேச்சு நிகழ்ச்சியை தயாரித்து  இயக்கியுள்ளார்.  . 2007 ஆம் ஆண்டில், ஷார்ஜில் பலூச் மற்றும் காலித் அகமதுவின் தொலைகாட்சித் திரைப்படம், குர்முச் சிங் கி வசீயத் ஆகியவற்றில் ஆமினா திரையில் அறிமுகமானார். இது சதாத் ஹாசன் மாண்டோவின் புதினமான தி வில் ஆஃப் குர்முக் சிங்கை அடிப்படையாகக் கொண்டது.

வெளி இணைப்புகள்

குறிப்புகள் 

வாழும் நபர்கள்
1981 பிறப்புகள்
பாக்கித்தானிய திரைப்பட நடிகைகள்
அமெரிக்க தொலைக்காட்சி நடிகைகள்
ஆயிசா ஓமர்

ஆயிசா ஓமர் (ஆங்கிலம்: Ayesha Omer) இவர் ஒரு பாக்கித்தானைச் சேர்ந்த ஒரு நடிகையும், விளம்பர மாதிரியும், பாடகியும் மற்றும் ஓவியரும் ஆவார். புல்பூலேவில் கூப்சுரத்   லேடீஸ் பார்க் என்ற திரைப்படத்தில் நடாஷா, ஜிந்தகி குல்சார் ஹை படத்தில் சாரா, தன்ஹாயில் அர்சூ மற்றும் தில் அப்னா அவுர் ப்ரீத் பராய் படத்தில் அலீனா என்ற பாத்திரத்தில் நடித்ததற்காக இவர் நன்கு அறியப்படுகிறார். அவர் பாக்கித்தானின் மிகவும் பிரபலமான நடிகைகளில் ஒருவராக தன்னை நிலைநிறுத்திக் கொண்டார். அவர் பாக்கித்தான் தொலைக்காட்சியின் அதிக சம்பளம் வாங்கும் நடிகைகளில் ஒருவர் மற்றும் பெரும்பாலும் பாக்கித்தானில் ஒரு "ஸ்டைல் ஐகானாக" கருதப்படுகிறார். 2019 ஆம் ஆண்டில், வார்சி சர்வதேச அமைப்பால் தம்கா-இ-ஃபக்ர்-இ-பாகிஸ்தான் (பாகிஸ்தானின் பெருமை) என்ற விருது அவருக்கு வழங்கப்பட்டது.

2012 ஆம் ஆண்டில், அவர் தனது முதல் தனிப்பாடலான "சல்தே சல்தே" மற்றும் "காமோஷி" ஆகியவற்றை வெளியிட்டார், இது பாக்கித்தானில் வணிகரீதியான வெற்றியாக இருந்தாலும், விமர்சகர்களிடமிருந்து கலவையான எதிர்வினையை சந்தித்தது. ஓமர் சிறந்த தனிப்பாடலுக்கான லக்ஸ் ஸ்டைல் விருதை வென்றார். 2015 ஆம் ஆண்டில் வெற்றிகரமான காதல்-நகைச்சுவைத் திரைப்படமான கராச்சி சே லாகூர் மூலம் முக்கிய கதாபாத்திரத்தில் அறிமுகமானார், அதைத் தொடர்ந்து யல்கார் என்ற போர் சம்பந்தமான படத்தில் ஒரு துணை கதாபாத்திரத்தில் நடித்தார்.

ஆரம்பகால வாழ்க்கை 
ஓமர் பாக்கித்தானின் லாகூரில் பிறந்தார். அவரது தந்தை இறந்தபோது அவருக்கு ஒரு வயது, அவரது தாயார் ஓமரையும் அவரது சகோதரரையும் ஒற்றை பெற்றோராக வளர்த்தார். அவர் தனது குழந்தைப் பருவத்தை '' கடினமானது '' மற்றும் '' சுயாதீனமானது '' என்று விவரித்தார். அவர் லாகூர் இலக்கணப் பள்ளியில் பயின்றார், மேலும் இளங்கலை மற்றும் முதுநிலை  பட்டங்களுக்காக தேசிய கலைக் கல்லூரிக்குச் சென்றார். பள்ளி மற்றும் கல்லூரியில் படிக்கும் போது, இணை பாடத்திட்ட நடவடிக்கைகளில் பங்கேற்று நாடகங்கள் மூலம் நடனத்தைக் கற்றுக்கொண்டார்.

தொழில்

விளம்பர மாதிரி 
ஓமர் ஒரு விளம்பர மாதிரியாக தனது வாழ்க்கையைத் தொடங்கினார். குர்குரே, ஹார்பிக், காப்ரி, பான்டேன் மற்றும் ஸோங் போன்ற பல விளம்பரங்களில் அவர் தோன்றியுள்ளார். ஓமர் முதன்முதலில் தனது எட்டு வயதில் பாக்கித்தான் தொலைக்காட்சியில் மேரே பச்ச்பன் கே டின்  என்ற நிகழ்ச்சியை தொகுத்து வழங்கினார். பின்னர் அவர் சி.என்.பி.சி பாகிஸ்தானில் காலை நிகழ்ச்சியான யே வக் ஹை மேரா, பிரைம் தொலைக்காட்சியில் ரிதம் மற்றும் ஏ.ஆர்.ஒய் சுயாக்கில் ஹாட் சாக்லேட் ஆகியவற்றை தொகுத்து வழங்கினார். 2018 ஆம் ஆண்டில், நியூயார்க் பேஷன் வீக்கில் பாக்கித்தானின் அழகு சாதனமான மேபெலைனின் செய்தித் தொடர்பாளராக பங்கேற்றார்.

ஓவியம் 
என்.சி.ஏ- என்ற கல்லூரியில் இவர் ஒரு நுண்கலை பட்டதாரியாவார். இவர் நடிப்பு மற்றும் விளம்பரங்களை  தோன்றுவதற்கு  முன்பே, ஓவியம் மற்றும் பாடுவது அவரது முதல் ஆர்வங்கள் மற்றும் தொழில் தேர்வுகள் என்று கூறினார்.

தனிப்பட்ட வாழ்க்கை 
டிசம்பர் 2015 இல், ஓமரும் அவரது இணை நடிகர் அஸ்ஃபர் ரெஹ்மானும் ஒரு சாலை விபத்தை சந்தித்தனர். விபத்து நடந்தபோது நடிகர்கள் கராச்சியில் இருந்து ஐதராபாத் சென்று கொண்டிருந்ததாக கூறப்படுகிறது. ஒரு வட்டாரத்தின் படி, மற்றொரு வாகனம் அவர்களின் காரில் மோதியது, இதனால் கார் சாலையில் இருந்து விலகி ஒரு பள்ளத்தில் விழுந்தது. காயத்திலிருந்து மீண்ட பிறகு, ஓமர் ஊடகங்களிடம் கூறினார்:

"என் வாழ்நாள் என் கண்களுக்கு முன்னால் பறந்து கொண்டிருந்தது. நான் ஒரு சரக்கு வாகனம் மோதுவதற்காக என்னுடைய இருக்கையை பிடித்தபடி காத்திருந்தேன்"

குறிப்புகள்

வெளி இணைப்புகள் 
 

1981 பிறப்புகள்
பஞ்சாப் நபர்கள்
வாழும் நபர்கள்
பாக்கித்தானிய திரைப்பட நடிகைகள்
சபா கமர் (நடிகை)

சபா கமர் அல்லது சபாஹத் கமர் சமான் (ஆங்கிலம்: Saba Qamar)  என்றழைக்கப்படும் இவர் ஒரு பாக்கித்தான் நடிகை மற்றும் தொலைக்காட்சி ஆளுமை ஆவார். இவர் 1984 ஏப்ரல் 5 அன்று  பிறந்தவர். பாக்கித்தானின் மிகவும் பிரபலமான மற்றும் அதிக சம்பளம் வாங்கும் நடிகைகளில் ஒருவரான கமர், லக்ஸ் ஸ்டைல் விருது, ஹம் விருது மற்றும் பிலிம்பேர் விருதுக்கான பரிந்துரை உள்ளிட்ட பல பாராட்டுகளைப் பெற்றவர். பாக்கித்தான் அரசாங்கத்தால் 2012 இல் தம்கா-இ-இம்தியாஸ் மற்றும் 2016 ஆம் ஆண்டில் செயல்திறன் பெருமை ஆகியவற்றால் கௌரவிக்கப்பட்டார் . மெய்ன் ஆரத் ஹூன் (2005) என்ற தொலைக்காட்சித் தொடரில் ஒரு பாத்திரத்துடன் தனது நடிப்பில் அறிமுகமானார். ஏஆர்.ஒய் டிஜிட்டலின் நீதிமன்ற அறை நாடகமான சீக் (2019) என்பதில் கமர் கடைசியாக மன்னாட் என்ற கதாபாத்திரத்தில் நடித்தார் .

இந்திய பாக்கித்தான் பிரிவினையை அடிப்படையாகக் கொண்டு 2010 இல் ஒளிபரப்பப்பட்ட தஸ்தான் என்ற தொலைக்காட்சித் நாடகமான கமரின் முதல் வெற்றியாக நிரூபிக்கப்பட்டது, அதில் அவர் நாயகிக்கு இணையான ஒரு பெண் கதாபாத்திரத்தில் நடித்தார். இதன்மூலம்அவர் பாக்கித்தான் மீடியா விருதைப் பெற்றார், மேலும் பானி ஜெய்சா பியார் மற்றும் சமூக நாடகமான தாகன்  ஆகிய நாடகங்களில் நடித்த்ததின் மூலம் உருது தொலைக்காட்சியில் முன்னணி நடிகையாக தன்னை நிறுவிக்கொண்டார்.

கமர் சர்மத் கூசத்தின் 2015 ஆம் ஆண்டு திரைப்படமான மாண்டோ என்ற திரைப்படத்தின் மூலம் அறிமுகமானார். அவரது மிகப்பெரிய வணிக வெற்றி 2016 இ8ல் வெளிவந்த ரோம்-காம் லாகூர் சே ஆகே என்பதாகும். சர்வதேச அளவில், 2017 ஆம் ஆண்டு  இந்தி மீடியம் என்ற  நகைச்சுவை-நாடகத்தில் அவர் நடித்ததற்காக விமர்சன ரீதியான பாராட்டுகளைப் பெற்றார், இது எல்லா காலத்திலும் அதிக வசூல் செய்த இந்தியப் படங்களில் இடம் பெற்றது மற்றும் பிலிம்பேர் சிறந்த நடிகைக்கான விருதைப் பெற்றது. அவர் 2018 இல் வெளியான குறும்படங்களான மூமல் ரானோ, தில் தியான் கல்லன் மற்றும் இஸ் தில் கி எஸி கி டெஸ்ஸி ஆகியவற்றில் நடித்தார். நடிப்பைத் தவிர, அரசியல் நையாண்டியான ஹம் சப் உமீத் சே ஹைன் என்ற நிகழ்ச்சியில்' தொகுப்பாளராகவும் நகைச்சுவை நடிகையாகவும் பணியாற்றுகிறார்.

ஆரம்பகால வாழ்க்கை 

கமர் 1984 ஏப்ரல் 5, அன்று சிந்து மாகாணத்தில் ஐதராபாத்தில் ஒரு சிந்தி குடும்பத்தில் பிறந்தார். அவர் மிகச் சிறிய வயதிலேயே தந்தையை இழந்து, தனது குழந்தைப் பருவத்தின் பெரும்பகுதியை குஜ்ரான்வாலாவில் தனது பாட்டியுடன் கழித்தார். குஜ்ரான்வாலாவில் தனது ஆரம்பக் கல்வியைப் பெற்றார், பின்னர் மேலதிக படிப்பைத் தொடர லாகூர் சென்றார். அவரது குடும்பம் கராச்சியில் குடியேறியது.

 பிற பணிகள் 

2009 ஆம் ஆண்டில், கமர் ஒரு அரசியல் நையாண்டியான ஹம் சப் உமீத் சே ஹைன்'' என்ற ஒரு நிகழ்ச்சியில் தொகுப்பாளராகவும் நிகழ்ச்சி வழங்குபவராகும் சேர்ந்தார், அங்கு அவர் அரசியல்வாதிகள் மற்றும் நடிகர்களைப்போல பகடிகளை செய்தார். இந்த நிகழ்ச்சி மிகவும் பிரபலமானது மற்றும் பாக்கித்தானில் மதிப்பீடுகளில் முதலிடத்தில் இருந்தது. 2013 இல் அவர் இந்நிகழ்ச்சியிலிருந்து விலக முடிவு செய்தார், இவருக்கு பதிலாக மீரா நியமிக்கப்பட்டார். ஜனவரி 2018 இல், மஹித் கவரின் படைப்பான "பத்மாவத்" படத்திற்கான புகைப்படம் எடுக்கும் நிகழ்ச்சியில் தோன்றினார், அங்கு அவர் ராணி பத்மாவதி போல் ஆடை அணிந்தார்.

குறிப்புகள்

வெளி இணைப்புகள்

 
 http://pakistantips.com/cast-of-drama-yeh-dil-mera/ 
 

1984 பிறப்புகள்
வாழும் நபர்கள்
ஆ யங் (பாடகி)

சோ ஜா-யங் (ஆங்கிலம் :Ah Young) 1991 மே 26 அன்று பிறந்த இவர் அவரது மேடைப் பெயரான ஆ யங் என்பவரால் நன்கு அறியப்பட்டவர். இவர் ஒரு தென் கொரிய பாடகி மற்றும் நடிகை ஆவார். அதே போல் தால் சாபெட் என்ற இசைக் குழுவின் உறுப்பினராகவும் அறியப்படுகிறார்.

ஆரம்பகால வாழ்க்கை 
ஆ யங் மே 26, 1991 அன்று தென் கொரியாவின் சியோலில் பிறந்தார். அவர் தொங்டுக் மகளிர் பல்கலைக்கழகத்தில் 'பொழுதுபோக்கு' என்ற பாடத்தைப் படித்தார்.

தொழில்

2011–2012: தொழில் ஆரம்பம் 
ஆ யங்  2011 ஜனவரி 3 அன்று தால் சாபெட் குழுவின் சுபா துபா திவா என்ற இசைத்தொகுப்பு வெளியானதன் மூலம் அதிகாரப்பூர்வமாக அறிமுகமானார்.

2011 பிப்ரவரி 28,  அன்று, ஆ யங் கிரின் உயர்நிலைப் பள்ளியின் மாணவராக, கொரிய ஒலிபரப்பு அமைப்பின் ட்ரீம் ஹை என்ற திரைப்படத்தில், தால் சாபெட் குழுவுடன் ஒரு கேமியோவை உருவாக்கினார். ஆ யங் மற்றும் தால் சாபெட் பின்னர் வொண்டர்ஃபுல் ரேடியோ என்ற திரைப்படத்தில் கோர்பி கேர்ள்ஸ் என்ற கற்பனையான பெண்கள் குழுவாக தோன்றினர். தால் சாபெட்டின் உண்மை நிகழ்ச்சிகள் ஸ்வீட் ஸ்வீட் ஸ்டோரி மற்றும் கூல் பிரண்ட்ஸ், அத்துடன் அவர்களின் யூடியூப் தொடரான சாபெட் ஆன் ஏர் ஆகியவற்றிலும் ஆ யங் பங்கேற்றார்.

2013 - தற்போது வரை: நடிப்பு & பாத்திரங்கள் 

ஆ யங் தனது முதல் தனி நாடகத்தை கொரிய ஒலிபரப்பு அமைப்பின் ஆட் ஜீனியஸ் லீ டே-பேக் என்ற பாடலுக்கு நடிக்கவுள்ளதாக, 2013 ஜனவரி 9 அன்று அறிவிக்கப்பட்டது. ஜி.ஆர்.சி என்ற விளம்பர நிறுவனத்தின் செயலாளரான காங் சன்-ஹை என்ற வேடத்தில் நடித்தார். அவரது கதாபாத்திரம் அவரது விசித்திரமான ஆளுமைக்காகவும், அவரது தனித்துவமான ஃபேஷன் உணர்விற்காகவும் ஊடகங்களின் கவனத்தை ஈர்த்தது.

2013 மார்ச் 14,அன்று சியோல் ஒலிபரப்பு அமைப்பின் வரலாற்று நாடகமான ஜாங் ஓக்-ஜங், லிவிங் பை லவ்  போன்றவற்றின் நடிகர் குழுவில் ஆ யங் இணைந்ததாக தெரியவந்தது. அரண்மனை முழுவதும் நகைச்சுவை உணர்வைக் காண்பிப்பதில் பெயர் பெற்ற இளவரசி மியோங்கன் என்ற தொடர்ச்சியான கதாபாத்திரத்தில் நடித்தார்.

2013  மே 22, அன்று, நோ பிரீத்திங் திரைப்படத்தின் நடிகர் குழுவில் ஆ யங் சேர்க்கப்பட்டார். பிரபல பாடகியாக வேண்டும் என்று கனவு காணும் உயர்நிலைப் பள்ளி மாணவியான சே-மி என்ற கதாபாத்திரத்தில் நடித்தார். ஒரு பெரிய திரைப்படத்தில் ஆ யங்கின் முதல் தனி தோற்றத்தை நோ ப்ரீத்திங் குறிக்கிறது. 2013 செப்டம்பர் 9, அன்று, ஆ யங் 58 - தி இயர் ஆஃப் தி டாக்  என்ற திரைப்படத்தில் ஜியம் ஹாங் என்ற காபாத்திரத்தில் இணைவது உறுதி செய்யப்பட்டது. இந்த படம் 2014 இல் வெளியிடப்பட்டது.

நவம்பர் 2013 இல், ஆ யங் தனது முதல் முன்னணி பாத்திரத்தை நேவர் தொலைக்காட்சியின்  சம்டே என்ற வலை நாடகத்தில் லீ ஜி-யூன் என்ற கதாபாத்திரத்தில் நடித்தார். ஜூன் 13, 2014 அன்று, ஆங் யங் முன்வா ஒலிபரப்பு அமைப்பின் நாடகமான டைரி ஆஃப் எ நைட் வாட்ச்மேனில் தொடர்ச்சியான பாத்திரமாக ஹாங் சோ-ஹீ என்ற கதாபாத்திரத்தில் நடித்தார் என்பது தெரியவந்தது.

நவம்பர் 2014 இல், ஆ யங் முன்வா ஒலிபரப்பு அமைப்பின் லவ் ஃப்ரீக்வென்சி 37.2 நாடகத்தில் ஜங் சன்-ஹீ என்ற கதாபாத்திரத்தில் ஒரு முக்கிய கதாபாத்திரத்தில் நடித்தார். 
அக்டோபர் 2016 இல், சியோல் ஒலிபரப்பு அமைப்பின் எவர் கேப்-சூன் என்ற நாடகத்தில் ஆ யங் ஒரு துணை வேடத்தில் நடித்தார், இதில் கேப்-டோலின் சகாவான கிம் யங்-ரன் என்ற வேடத்தில் நடித்தார்.ஹேப்பி பேஸ் என்டர்டெயின்மென்ட்டுடனான ஒப்பந்தம் முடிந்ததும், டிசம்பர் 2017 இல், ஆ யங் சிதுஸ்ஹெச்கியூ என்ற நிறுவனத்தில் சேர்ந்தார். இந்த அடையாள மாற்றத்துடன், தால் சாபெட்''டுடனான அவரது எதிர்கால நடவடிக்கைகள் விவாதத்தில் உள்ளன.

குறிப்புகள் 

தென் கொரிய தொலைக்காட்சி நடிகைகள்
தென் கொரியத் திரைப்பட நடிகைகள்
வாழும் நபர்கள்
1991 பிறப்புகள்
ஆர். டி. சேகர்

ஆர். டி. சேகர் ஓர் இந்திய அரசியல்வாதியும், தமிழகத்தின் தற்போதைய சட்ட மன்ற உறுப்பினரும் ஆவார். இவர் 2019 ஆம் ஆண்டு நடந்த சட்டமன்ற இடைத்தேர்தலில், திராவிட முன்னேற்றக் கழகம் சார்பில், பெரம்பூர் தொகுதியில் போட்டியிட்டு, தமிழக சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
சென்னை அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
அலி ஜாபர்

அலி ஜாபர் (ஆங்கிலம்: Ali Zafar) ( )  இவர் 1980  மே 18 அன்று பிறந்த ஒரு பாகிஸ்தான் பாடகர்-பாடலாசிரியர், விளம்பர மாதிரி, நடிகர், தயாரிப்பாளர், திரைக்கதை எழுத்தாளர் மற்றும் ஓவியர் ஆவார். பிரபல இசைக்கலைஞராக மாறுவதற்கு முன்பு ஜாபர் பாகிஸ்தான் தொலைக்காட்சியில் தோன்றத் தொடங்கினார். பின்னர் அவர் பாலிவுட்டில் தனது தொழிலை நிறுவினார் மற்றும் அவரது வெற்றி பல பாக்கித்தான் நடிகர்களை இந்தி படங்களில் ஈடுபட வழிவகுத்தது. அவர் ஐந்து லக்ஸ் ஸ்டைல் விருதுகளையும் பிலிம்பேர் விருது பரிந்துரைகளையும் பெற்றுள்ளார்.

ஜாபர் ஒரு இசையமைப்பாளராக தனது வாழ்க்கையைத் தொடங்கினார் மற்றும் அவரது முதல் பாடல் தொகுப்பான ஹூகா பானியில் இருந்து அவரது "சன்னோ" என்ற பாடல் மூலம் பிரபலமடைந்தார் , இது உலகளவில் ஐந்து மில்லியனுக்கும் அதிகமான பிரதிகள் விற்றது. "சன்னோ" மிகப்பெரிய வெற்றியைப் பெற்றது, பல இசை தரவரிசையில் முதலிடத்தைப் பிடித்தது மற்றும் சிறந்த இசை தொகுப்பு மற்றும் சிறந்தக் கலைஞருக்கான பல விருதுகளைப் பெற்றது. 2010 ஆம் ஆண்டு பாலிவுட் நையாண்டி படமான தேரே பின்லேடன் ஒரு மிதமான திரையரங்க வசூலில் வெற்றி பெற்றதன் மூலம் ஜாபர் தனது நடிப்பில் அறிமுகமானார். இப்படத்தில் அவரது நடிப்பு விமர்சன ரீதியான பாராட்டைப் பெற்றது மற்றும் பிலிம்பேர் உட்பட சிறந்த ஆண் அறிமுகப் பிரிவில் பல பரிந்துரைகளைப் பெற்றது.  பின்னர் மேரே பிரதர் கி துல்ஹான், சாஷ்மே படூர், மற்றும் டியர் ஜிந்தகி உள்ளிட்ட பல படங்களிலும் பணியாற்றினார்.

அவரது நடிப்பு மற்றும் பாடும் வாழ்க்கையுடன், ஜாபர் சுற்றுப்பயணங்கள், இசை நிகழ்ச்சிகள் மற்றும் மேடை நிகழ்ச்சிகளில் பங்கேற்கிறார், மனிதாபிமானப் பணிகளில் தீவிரமாக உள்ளார் மற்றும் பல ஒப்புதல் ஒப்பந்தங்களைக் கொண்டுள்ளார். ஈஸ்டர்ன் ஐ என்ற பிரித்தன் செய்தித்தாளின் உலகளாவிய கருத்துக் கணிப்பின் அடிப்படையில் 2013 ஆம் ஆண்டில், ஜாபர் "கிரகத்தின் கவர்ச்சியான ஆசிய மனிதர்" என்று தேர்ந்தெடுக்கப்பட்டார் .

ஆரம்பகால வாழ்க்கை 

அலி ஜாபர் 1980 மே 18 அன்று பாக்கித்தானிலுள்ள பஞ்சாபியின் லாகூரில்  ஒரு பஞ்சாபி குடும்பத்தில் பிறந்தார். அவரது பெற்றோர்களான முகமது ஜாபருல்லா மற்றும் கன்வால் அமீன் ஆகியோர் பஞ்சாப் பல்கலைக்கழகத்தில் பேராசிரியர்களாக இருந்தனர். இவருக்கு இரண்டு சகோதரர்கள் உள்ளனர்; ஜெய்ன் மற்றும் தான்யல், இவர்களில் பிந்தையவர் ஒரு வணிக மாதிரியாகும், அவர் விரைவில் பாடகர் மற்றும் நடிகராக ஒரு தொழிலைத் தொடங்குவதையும் நோக்கமாகக் கொண்டுள்ளார். ஜாபர் தனது ஆரம்பக் கல்வியை சி.ஏ.ஏ பொதுப் பள்ளியில் பயின்றார். லாகூர் அரசு கல்லூரி மற்றும் தேசிய கலைக் கல்லூரியில் பட்டம் பெற்றார்.

தொழில் 
ஜாபர் லாகூரில் உள்ள பேர்ல் கான்டினென்டல் விடுதியில் வரிவடிவ கலைஞராக தனது வாழ்க்கையைத் தொடங்கினார், பின்னர் தொலைக்காட்சித் ஹொடர்களில் நடிக்கத் தொடங்கினார். கொலேஜ் ஜீன்ஸ், காஞ்ச் கே பர் மற்றும் லாண்டா பஜார் ஆகிய நாடகத் தொடர்களில் நடித்து தொலைக்காட்சி நடிகராக அறிமுகமானார்.

சொந்த வாழ்க்கை 
இந்திய நடிகர் அமீர்கானின் தொலைதூர உறவினரான ஆயிஷா ஃபஸ்லியை ஜாபர் 2009 ஜூலை 28 அன்று பாக்கித்தானின் லாகூரில் மணந்தார்,  அவர்களுக்கு 2010 இல் ஒரு பையனும், 2015 இல் ஒரு பெண்ணும் பிறந்தனர். இவரது மைத்துனர் உமைர் பாஸ்லி  2016 இல் வெளிவந்து திரையரங்க வசூலில் வெற்றி பெற்ற சயா இ குடா இ சுல்ஜலால்  என்ற படத்தின் இயக்குநர் ஆவார்.

குறிப்புகள்

வெளி இணைப்புகள்

 
 

பாக்கித்தான் பாடகர்கள்
பஞ்சாப் நபர்கள்
பாக்கித்தானிய திரைப்பட நடிகர்கள்
வாழும் நபர்கள்
இந்தித் திரைப்பட நடிகர்கள்
1980 பிறப்புகள்
மீசா சபி

மீசா சபி (ஆங்கிலம் : Meesha Shafi ) 1981 டிசம்பர் 1 அன்று பிறந்த இவர் ஒரு பாக்கித்தான் நடிகை, வணிக மாதிரி மற்றும் பாடகியாவார். 2013 மீரா நாயரின் திரைப்படமான தி ரிலாக்டன்ட் ஃபண்டமண்டலிஸ்ட் என்ற திரைப்படத்தில் ஒரு துணை வேடத்தில் சபி அறிமுகமானார். அடுத்த ஆண்டு அவர் பாலிவுட்டின் பாக் மில்கா பாக் என்ற படத்தில் தோன்றினார், இது இந்தியாவில் 2013 ஆம் ஆண்டில் அதிக வசூல் செய்த பாலிவுட் படங்களில் ஒன்றாகும் . பிலால் லஷாரியின் அதிரடித் திரைப்படமான வார் திரைப்படத்தில், இந்திய உளவு நிறுவனமான ஆராய்ச்சி மற்றும் பகுப்பாய்வு பிரிவின் செயல்பாட்டாளர் லட்சுமி என்ற பாத்திரத்திற்காக அவர் மேலும் விமர்சன ரீதியான வெற்றியைப் பெற்றார், இது பாக்கித்தானில் எல்லா காலத்திலும் அதிக வசூல் செய்த பாக்கித்தான் படங்களில் ஒன்றாகும்.

ஆரம்பகால வாழ்க்கை 
பாக்கித்தானின் லாகூரில் ஒரு பஞ்சாபி குடும்பத்தில் நடிகை சபா கமீத் மற்றும் சையத் பெர்வைசு சபி ஆகியோருக்கு சபி பிறந்தார். அவர் லாகூர் இலக்கணப் பள்ளியில் இருந்து தனது நிலைகளில் தேர்ச்சி பெற்றார் மற்றும் 2007 இல் தேசிய கலைக் கல்லூரியில் நுண்கலைகளில் பட்டம் பெற்றார்.

தொழில்

வணிக மாதிரி 
"பின் தேரே க்யா ஹை ஜீனா" பாடலுக்கான இசை காணொளியில் ஜவாத் அகமதுவுடன் இணையாக நடித்தபோது, சபி தனது 17 வயதில் வணிக மாதிரி நடிகையாக தொடங்கினார். 2009 ஆம் ஆண்டில் சபி இலோரியல் பாரிஸ் பாக்கித்தானின் விளம்பரத் தூதரானார் . அவர் பல பாக்கித்தான் பத்திரிகைகளிலும், எல் ஆஃபீசீல் மற்றும் வோக் இந்தியா போன்ற சர்வதேச வெளியீடுகளிலும் இடம் பெற்றுள்ளார்.  2013 ஆம் ஆண்டில், ஹலோ பத்திரிகை பாக்கிஸ்தானில் மிகவும் செல்வாக்கு செலுத்திய 100 நபர்களில் சபியை பெயரிடப்பட்டது.

நடிப்பு 
ஹம் டிவியில் 2006 ஆம் ஆண்டு வெளிவந்த தொடரான முஹாபத் கவாப் கி சூரத் மூலம் சபி திரைக்கு அறிமுகமானார். பின்னர் 2007 இல் அவர் ஜியோ டிவி தொடரான யே ஜிந்தகி டு வோ நஹியில்  தோன்றினார்.

கேட் ஹட்சன் மற்றும் ரிஸ் அகமது ஆகியோருடன் மீரா நாயரின் 2012 ஹாலிவுட் திரைப்படமான தி ரிலாக்டன்ட் ஃபண்டமண்டலிஸ்ட் ( அதே பெயரில் மொஹ்சின் ஹமீத்தின் நாவலை அடிப்படையாகக் கொண்டது) மூலம் அவர் திரைப்படத்தில் அறிமுகமானார். 9/11 க்குப் பிறகு அமெரிக்கர்கள் முஸ்லிம்களுக்கு ஏற்படுத்திய மோசமான தாக்கத்தை இந்த படம் விவரிக்கிறது. இப்படத்தில் சபி ஒரு சிறிய பாத்திரத்தை கொண்டிருந்தார் மற்றும் படத்தில் இரண்டு காட்சிகளில் மட்டுமே ஆணை வழிநடத்தும் ஒரு சகோதரியின் பாத்திரத்தில் தோன்றினார். இந்த படம் விமர்சகர்களிடமிருந்து கலவையான விமர்சனங்களைப் பெற்றது, மேலும் திரையரங்க வசூலில் குறைவான வசூலையேக் கொண்டது.

சொந்த வாழ்க்கை 
சபியின் தாய்வழி தாத்தா, ஒரு புதின ஆசிரியர் மற்றும் செய்தித்தாள் கட்டுரையாளர், முற்போக்கு எழுத்தாளர்கள் இயக்கத்தின் தலைவர் மற்றும் இம்ரோஸ் மற்றும் நாவா-இ-வாக்ட் உள்ளிட்ட உருது நாளிதழ்களின் ஆசிரியராக இருந்தார். 2008 ஆம் ஆண்டில், அவர் இசைக்கலைஞர் மஹ்மூத் ரஹ்மானை மணந்தார். இந்த தம்பதியருக்கு இரண்டு குழந்தைகள், ஜானேவி என்ற மகள், காசிமிர் என்ற மகன் உள்ளனர்.

அலி ஜாபர் சம்பவம் 
2018 ஆம் ஆண்டில் #மீ டூ இயக்க அலையின் போது நடிகர் அலி ஜாபர் மூலம் தான் பாலியல் துன்புறுத்தலுக்கு ஆளானதாக மீசா சபி குற்றம் சாட்டினார். அவர் ஒரு ஊழியர் அல்ல என்றும் இந்தக் குற்றச்சாட்டு பணியிட துன்புறுத்தல் சட்டத்தின் கீழ் இல்லை என்றும் சுட்டிக்காட்டி நீதிமன்றம் அவரது வழக்கை தொழில்நுட்ப அடிப்படையில் தள்ளுபடி செய்தது.

குறிப்புகள் 

வாழும் நபர்கள்
1981 பிறப்புகள்
பாக்கித்தானிய திரைப்பட நடிகைகள்
இலக்கு நீக்குதல்

இலக்கு நீக்குதல் (stumping) என்பது துடுப்பாட்டத்தில் மட்டையாடுபவரை வீழ்த்தும் முறைகளில் ஒன்றாகும். இந்தச் சொல் ஓர் இலக்குக் கவனிப்பாளர் மேற்கொள்ளும் இலக்கு வீழ்த்தலை மட்டுமே குறிக்கும். பந்துவீச்சாளரால் வீழ்த்தப்படுவது இலக்கு வீச்சு என்றும் களத்தடுப்பாளரால் வீழ்த்தப்படுவது ஓட்ட வீழ்த்தல் என்றும் அழைக்கப்படுகின்றன..  

சில வேளைகளில் வீசப்பட்ட பந்தை அடிப்பதற்காக மட்டையாடுவர் தனது எல்லைக்கோட்டைத் தாண்டி முன்னோக்கி வரும்போது அந்தப் பந்து மட்டையில் படாமல் பின்பிக்கமாக சென்றால் அங்கு நின்றுகொண்டிருக்கும் இலக்குக் கவனிப்பாளர் உடனடியாக அந்தப் பந்தைப் பிடித்து தனக்கு முன்பு உள்ள இலக்குக் குச்சிகளை அடித்து அதன் மேலுள்ள மரத்துண்டுகளை நீக்கலாம். அப்போது மட்டையாடுபவரின் உடல் பாகம் அல்லது  அவரது மட்டை எல்லைக்கோட்டிற்குள் இல்லாமல் இருந்தால் அவர் ஆட்டமிழப்பார்.

சாதனைப் பதிவுகள்

மேற்கோள்கள் 

துடுப்பாட்ட சொல்லியல்
மாங்கனீசு(III) அசிட்டேட்டு

மாங்கனீசு(III) அசிட்டேட்டு (Manganese(III) acetate) என்பது Mn(O2CCH3)3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். மாங்கனீசின் அசிட்டேட்டு உப்பான இக்குடும்பத்தை ஒருங்கிணைவு அணைவுச் சேர்மங்களின் குடும்பம் என்றும் வகைப்படுத்தலாம். இவை அனைத்தும் பழுப்பு நிறத்தில் திண்மங்களாக காணப்படுகின்றன. அசிட்டிக் அமிலம் நீர் போன்ற கரைப்பான்களில் இவை கரைகின்றன. கரிம வேதியியல் வினைகளில் பொதுவாக இவை ஆக்சிசனேற்றும் முகவர்களாக பயன்படுகின்றன .மாங்கனீசு டிரையசிட்டேட்டு இருநீரேற்று; மாங்கனீசு(III) அசிட்டேட்டு இருநீரேற்று, மாங்கனிக்கு அசிட்டேட்டு போன்ற பெயர்களாலும் இச்சேர்மம் அழைக்கப்படுகிறது.

கட்டமைப்பு   
Mn (O 2 CCH 3 ) 3 மூலக்கூற்று வாய்ப்பாட்டுடன் கூடிய சேர்மங்கள் சரிபார்க்கப்படவில்லை. அதற்கு பதிலாக மாங்கனீசு(III) அசிடேட்டு அடிப்படை குரோமியம் அசிடேட்டு மற்றும் அடிப்படை இரும்பு அசிடேட்டு ஆகியவற்றை நினைவூட்டும் வகையிலான கட்டமைப்பை ஏற்றுக்கொள்கிறது. இந்த காரணத்திற்காக, மாங்கனீசு(III) அசிடேட்டு சில நேரங்களில் அடிப்படை மாங்கனீசு அசிடேட்டு என குறிப்பிடப்படுகிறது. [Mn3O(O2CCH3)6Ln]X என்பது மூலக்கூற்று வாய்ப்பாடாகும். இதிலுள்ள L என்பது ஈந்தனைவியையும் X என்பது எதிர்மின் அயனியையும் குறிக்கிறது. ஒருங்கிணைவுப் பலபடியான [Mn3O(O2CCH3)6]O2CCH3.HO2CCH3 சேர்மமும் படிகமாக்கப்படுகிறது .

தயாரிப்பு 
மாங்கனீசு(III) அசிடேட்டு பொதுவாக இருநீரேற்றாகப் பயன்படுத்தப்படுகிறது, இருப்பினும் சில சூழ்நிலைகளில் நீரிலி வடிவமும் பயன்படுத்தப்படுகிறது. அசிட்டிக் அமிலத்தில் பொட்டாசியம் பெர்மாங்கனேட்டு மற்றும் மாங்கனீசு(II) அசிடேட்டு ஆகியவற்றை சேர்த்து வினைபுரியச் செய்வதன் மூலம் மாங்கனீசு(III)அசிட்டேட்டு இருநீரேற்று தயாரிக்கப்படுகிறது . அசிட்டிக் நீரிலியை வினைக்குள் சேர்ப்பது நீரிலி வடிவத்தை உருவாக்குகிறது . இது Mn (OAc) 2 இலிருந்து தொடங்கி மின் வேதியியல் முறையிலும் தயாரிக்கப்படுகிறது .

பயன்கள் 
மாங்கனீசு டிரையசிட்டேட்டு ஒற்றை எலக்ட்ரான் ஆக்சிஜனேற்றியாக பயன்படுத்தப்படுகிறது . லாக்டோன்களை உருவாக்குவதற்காக இதனுடன் அசிட்டிக் அமிலத்தை சேர்ப்பதன் மூலம் ஆல்கீன்களை ஆக்சிசனேற்ற முடியும் . 

இந்த செயல்முறை • CH 2 CO 2 H என்ற இயங்குறுப்பு இடைநிலை உருவாக்கம் வழியாக தொடரும் என்று கருதப்படுகிறது, பின்னர் அது ஆல்க்கீனுடன் வினைபுரிகிறது, அதன்பிறகு கூடுதல் ஆக்சிசனேற்றப் படிகள் மற்றும் இறுதியாக வளையம் மூடல் வினை நிகழ்கிறது . ஆல்க்கீன் சமச்சீராக இல்லாதபோது, முக்கியத் தயாரிப்புப் பொருள் ஆல்க்கீனின் தன்மையைப் பொறுத்து மாறுபடுகிறது. மேலும் ஆரம்ப நிலையான இயங்குறுப்பு உருவாக்கத்தில் உறுதியாக (ஆல்க்கீனின் இரண்டு கார்பன்களில்) ஒத்துப்போகிறது, . அதன்பிறகு நிலையான இடைநிலையின் மீது வளையம் மூடல் தொடர்கிறது .
ஈனோன்களுடன் வினைபுரியும் போது அடுத்த பக்கத்திலுள்ள கார்பனைலின் கார்பன் ஆல்க்கீன் பகுதியுடன் வினைபுரிகிறது. இது α'- அசிட்டாக்சி ஈனோன் தோன்ற வழிவகுத்தது . இந்த செயல்பாட்டில் கார்போனைலுக்கு அடுத்த கார்பன், மாங்கனீசால் ஆக்சிசனேற்றப்படுகிறது,  அதன்பிறகு அசிடேட்டு மாங்கனீசிலிருந்து அதற்கு மாற்றப்படுகிறது . இது α கார்பனில் அதேபோல β- கீட்டோ எசுத்தர்களை ஆக்சிசனேற்ற முடியும், மேலும் இந்த இடைநிலை ஆலைடுகள் மற்றும் ஆல்க்கீன்கள் உள்ளிட்ட பல்வேறு கட்டமைப்புகளுடன் வினைபுரிய இயலும். கீட்டோ எசுத்தரின் வளையமாக்கல் மூலக்கூற்றின் பகுதி ஒரே கட்டமைப்பில் வேறு எங்கும் ஒரு ஆல்க்கீனுடன் வளையமாவது இந்த முறையின் நீட்சியாகும் .

மேற்கோள்கள் 

அசிட்டேட்டுகள்
ஆக்சிசனேற்றிகள்
மாங்கனீசு(III) சேர்மங்கள்
ஒருங்கிணைப்புப் பலபடிகள்
செம போத ஆகாதே

செம போத ஆகாதே ( ஆங்கிலம் : Semma Botha Aagathey ) பத்ரி வெங்கடேஷ் இயக்கி 2018ல் வெளிவந்த இந்திய தமிழ்- மொழி அதிரடித் திரைப்படம் ஆகும். இப்படத்தின் வசனங்களை ஜி.ராதாகிருஷ்ணன் எழுதியுள்ளார். இந்த திரைப்படத்தை நடிகர் அதர்வா தயாரித்து நடித்துள்ளார்.மேலும், மிஷ்டி மற்றும் அனிகா சோதி முக்கியமான பெண் கதாப்பாத்திரங்களில் நடித்துள்ளனர். யுவன் சங்கர் ராஜா இசையமைத்த இப்படம் 2016 ஜனவரியில்  தயாரிப்பைத் தொடங்கி 29 ஜூன் 2018 அன்று உலகளவில் வெளியிடப்பட்டது.  இந்த படத்தின் திரைப்பட வசூல் மோசமானதாக இருந்தது.

கதை 
ரமேஷ் ( அதர்வா ) போதை தெளிந்து எழுந்து, முந்தைய நாளின் நிகழ்வுகளை நினைவுக்கு கொண்டு வருவது போல படம் தொடங்குகிறது. தனது காதலி மது ( மிஷ்டி ) உடனான காதல் பிரிந்த பிறகு, அவர் சோகமாக இருக்கிறார், மேலும் அவரது நண்பர் நந்துவுடன் சேர்ந்து ( கருணாகரன் ) நிறைய குடிக்கிறார். அவரது ஆலோசனையின் பேரில், ரமேஷ் நினா  என்ற ஒரு பெண்ணை ( அனிகா சோதி ) தனது வீட்டில் தங்க வைக்கிறார். பக்கத்து வீட்டில் குடியிருக்கும் தேவியின் ( தேவதர்சினி ) மருத்துவ அவசர நிலைமை காரணமாக ரமேஷ் வீட்டை விட்டு வெளியேற வேண்டியிருக்கிறது. அவர் விரைவில் திரும்பி வருவதாக உறுதியளித்து, தனது வீட்டிற்குள் காத்திருக்குமாறு, நினாவிடம் கூறி செல்கிறார். அவர் திரும்பி வரும்போது, மர்மமான சூழ்நிலையில் அவள் இறந்து கிடப்பதை அவன் காண்கிறான். இதனால் ரமேஷ் அதிர்ச்சியடைந்து அவளைப் பற்றிய விவரங்களைக் கண்டுபிடிக்க முயற்சிக்கிறான். அவளது பையில் இருந்த உணவக ரசீதினை வைத்து, உணவகத்திற்கு சென்று சி.சி.டி.வி காட்சிகளை சரிபார்க்கிறான், அதில் ரவி ( பிரின்சு நிதிக் ) என்ற மற்றொரு நபர் தன்னைச் சந்திப்பதற்கு முன்பு அவளுடன் வந்திருப்பதைக் காண்கிறார். ரமேஷ் தனது கைபேசி உதவியுடன், அவர் நினாவின் வீட்டு முகவரியைக் கண்டுபிடித்து, பாலக்காடுக்குச் செல்கிறார். நந்துவிடம் தனது வீட்டில் தங்கி இறந்துவிட்ட நினாவின் உடலைக் பாதுகாக்கச் சொல்கிறான். நினாவின் குடும்பத்தினரிடமிருந்து எந்த தகவலையும் ரமேஷால் கண்டுபிடிக்க முடியவில்லை, ஆனால் நினாவின் சகோதரி சேகருக்கு ( ஜான் விஜய் ) அழைப்பு விடுத்து ரமேஷ் பற்றி அவருக்குத் தெரிவிக்கிறார்.

சேகர் ரமேஷைக் கண்டுபிடித்து நினா மற்றும் ரவி பற்றி கேட்கிறார். ரவி ஒரு உதவியாளர் என்றும் அவர் பணியாற்றும் அரசியல்வாதியிடமிருந்து பணம் மற்றும் ஆவணங்களை அபகரித்ததாகவும் அவர் கூறுகிறார். ரமேஷ் சேகரிடமிருந்து தப்பிக்கிறான். நினா எவ்வாறு  மர்மமான முறையில் இறந்தார், ரமேஷ் இந்த பிரச்சனையிலிருந்து எவ்வாறு மீண்டு வருகிறார் என்பதாக கதை செல்கிறது.

தயாரிப்பு 
1 ஜனவரி 2016 அன்று, அதர்வா கிகாஸ் என்டர்டெயின்மென்ட் என்ற புதிய தயாரிப்பு நிறுவனத்தை தொடங்கினார், மேலும் அவர் பானா காத்தாடி (2010) திரைப்படத்தில் தன்னை அறிமுகப்படுத்திய  பத்னா வெங்கடேஷ் இயக்கத்தில் ஒரு படத்தைத் தயாரிப்பதாக கூறினார். ஒரு வாரம் கழித்து அதர்வா, தான் இப்படத்தில் முக்கிய கதாபாத்திரத்தில் நடிப்பதாக வெளிப்படுத்தினார். ஏப்ரல் 2016 இல், ஜான் விஜய் மற்றும் கருணாகரன் ஆகியோரைப் போலவே நடிகைகள் மிஷ்டி மற்றும் அனைகா சோதி ஆகியோர் படத்தின் நடிகர்களுடன் இணைந்தனர். இப்படம் 2016 ஆம் ஆண்டின் தொடக்கத்தில் தமிழ்நாடு மற்றும் கேரளாவில் படமாக்கப்பட்டது.

செம போத ஆகாதேயின் ஒலிப்பதிவு யுவன் சங்கர் ராஜா இசையமைத்து ஏற்பாடு செய்த ஐந்து பாடல்களைக் கொண்டுள்ளது.

வெளியீடு 
இப்படத்தின் தமிழக திரைப்பட உரிமைகள்  4.5 கோடிக்கு விற்கப்பட்டன. . படத்தின் செயற்கைக்கோள் உரிமையை ராஜ் தொலைக்காட்சி வாங்கியது.

மேற்கோள்கள்

வெளி இணைப்புகள் 
 
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
அதர்வா நடித்த திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நீல் வாக்னர்

நீல் வாக்னர்(Neil Wagner, பிறப்பு: 13 மார்ச் 1986) என்பவர் தென்னாப்பிரிக்காவில் பிறந்த நியூசிலாந்து தேர்வுத் துடுப்பாட்டக்காரர் ஆவார். வலது-கை மிதவேகப் பந்துவீச்சாளரான இவர் பன்னாட்டுப் போட்டிகளில் நியூசிலாந்து அணிக்காகவும் உள்ளூர்ப் போட்டிகளில் நார்த்தர்ன் டிஸ்ட்ரிக்ஸ் அணிக்காகவும் விளையாடி வருகிறார். நியூசிலாந்து அணிக்காக 2012ஆம் ஆண்டு மேற்கிந்தியத் தீவுகளுக்கு எதிரான தேர்வுப் போட்டியில் அறிமுகமானார்.

உலக சாதனை
6 ஏப்ரல் 2011இல் வெல்லிங்டன் அணிக்கு எதிரான போட்டியில் தனது 4 பந்துகளில் 4 மட்டையாளர்களை வீழ்த்தினார். தொடர்ந்து அதே நிறைவின் 6வது பந்தில் மற்றொரு மட்டையாளரையும் வீழ்த்தினார். இவ்வாறு ஒரே நிறைவின் 6 பந்துகளில் 5 மட்டையாளர்களை வீழ்த்தி முதல் தரத் துடுப்பாட்ட வரலாற்றில் புதிய உலக சாதனையைப் பதிவு செய்தார். அவரது இந்தச் சாதனை இன்றுவரை முறியடிக்கப்படாமல் உள்ளது.

மேற்கோள்கள்

நியூசிலாந்துத் துடுப்பாட்ட வீரர்கள்
1986 பிறப்புகள்
நியூசிலாந்து துடுப்பாட்ட அணியின் ஆத்திரேலியச் சுற்றுப்பயணம், 2019–20

நியூசிலாந்து துடுப்பாட்ட அணி, ஆத்திரேலியாவிற்கு சுற்றுப்பயணம் செய்து 2019 நவம்பர் மற்றும் டிசம்பர் மாதங்களில் மூன்று தேர்வுப் போட்டிகளிலும் மார்ச் 2020இல் சேப்பல்-ஹாட்லீ கிண்ணத்துக்காக மூன்று ஒருநாள் பன்னாட்டுப் போட்டிகளிலும் விளையாடுகிறது. ட்ரான்ஸ்-டாஸ்மன் கிண்ணத்துக்காக விளையாடப்படும் தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாகும். முதல் போட்டி பேர்த் அரங்கில் ஒரு பகல்/இரவுப் போட்டியாக திட்டமிடப்பட்டுள்ளது.

முதல் இரு போட்டிகளில் வென்ற ஆத்திரேலியா ட்ரான்ஸ்-டாஸ்மன் கிண்ணத்தை தக்கவைத்துக் கொண்டது. பிறகு 3வது போட்டியிலும் வென்று 3-0 என்ற கணக்கில் தொடரைக் கைப்பற்றியது.

அணிகள் 

2வது தேர்வுப் போட்டிக்கு முன்பு காயம் காரணமாக ஜோஷ் ஹேசல்வுட் ஆத்திரேலிய அணியில் இருந்து நீக்கப்பட்டு அவருக்கு மாற்றாக பீட்டர் சிடில் சேர்க்கப்பட்டார். நியூசிலாந்து அணியில் இருந்து காயம் காரணமாக லொக்கி பெர்கசன் நீக்கப்பட்டு அவருக்கு மாற்றாக கைல் ஜேமின்சன் சேர்க்கப்பட்டார்.  3வது தேர்வுப் போட்டிக்கு முன்பு ஆத்திரேலிய அணியில் மைக்கல் ஸ்வெப்சன் சேர்க்கப்பட்டார்.  3வது தேர்வுப் போட்டிக்கு முன்பு காயம் காரணமாக டிரென்ட் போல்ட் நியூசிலாந்து அணியில் இருந்து நீக்கப்பட்டு அவருக்கு மாற்றாக வில்லியம் சோமர்வில் சேர்க்கப்பட்டார். 3வது தேர்வுப் போட்டிக்கு முன்பு நியூசிலாந்து அணியில் கேன் வில்லியம்சன், ஹென்றி நிக்கோல்ஸ் ஆகிய இரு வீரர்களுக்கு காய்ச்சல்-போன்ற அறிகுறிகள் தென்பட்டதால் அவர்களுக்கு முன்னேற்பாடாக கிளென் பிலிப்சு சேர்க்கப்பட்டார்.

தேர்வுத் தொடர்

1வது தேர்வு

2வது தேர்வு

3வது தேர்வு

ஒநாப தொடர்

1வது ஒநாப

2வது ஒநாப

3வது ஒநாப

குறிப்புகள்

மேற்கோள்கள்

வெளி இணைப்புகள் 
 ESPN Cricinfo

துடுப்பாட்டப் போட்டித் தொடர்கள்
ஏழாவது இரவில்

ஏழாவது இரவில் (Ezham Rathri)  1982 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது மலையாள மொழியில் வெளிவந்த ஏழாம் ராத்திரி என்ற திரைப்படத்தின் தமிழ் மொழிமாற்றத் திரைப்படம் ஆகும். கிருஷ்ணகுமார்'' இயக்கத்தில் வெளிவந்த இத்திரைப்படத்தில் கமல்ஹாசன், நாகேஷ் மற்றும் பலர் நடித்திருந்தனர்.

நடிகர்கள் 
 கமல்ஹாசன்
 நாகேஷ்
 கரண்
 ஜோதிலட்சுமி
 சுபாஷினி

பாடல்கள் 
இளையராஜா இப்படத்தின் பாடல்களுக்கு இசையமைத்தார்.

மேற்கோள்கள்

வெளி இணைப்புகள் 

1982 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
நாகேஷ் நடித்த திரைப்படங்கள்
இந்திய மலையாளத் திரைப்படங்கள்
இந்தியத் தமிழ்த் திரைப்படங்கள்